Die wêreld in foto’s – 6 Mei 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 is miljoene mense werkloos gelaat as gevolg van die ekonomiese impak van dié pandemie. Dit is egter nie net mense wat “werkloos” gelaat is nie. ŉ Trop van 11 olifante in Thailand het hul werk by parke verloor weens ŉ afname in besoekers tydens die Covid-19-pandemie. Gevolglik het die Save Elephant-stigting dié trop gehelp om die 150 km na hul natuurlike habitat in Ban Huay, Thailand, af te lê. Só lyk die olifante wat sak en pak op pad is huis toe. ŉ Trop van 11 olifante op pad van Mae Wang na Ban Huay in die noorde van Thailand. (Foto: Save Elephant Foundation, AP) Die trop rus op die oewer van ŉ rivier. (Foto: Save Elephant Foundation, AP) Die olifante word deur werkers van die Save Elephant-stigting begelei. (Foto: Save Elephant Foundation, AP) ŉ Trop van 11 olifante op pad na Ban Huay in Thailand. (Foto: Save Elephant Foundation, AP) Die olifante pak ŉ grondpad aan op pad na Ban Huay in Thailand. (Foto: Save Elephant Foundation, AP)